दो और सांसद समाजवादी पार्टी छोड़कर बीजेपी में हो सकते हैं शामिल  
राज्यसभा में सदस्यों की संख्या और बहुमत का आंकड़ा घट जाएगा
एनडीए के पास राज्यसभा में 116 सांसद, बहुमत के लिए 120 की जरूरत
बहुमत का आंकड़ा घटने पर बिलों को पास कराने में आसानी होगी
अभी राज्यसभा में बहुमत के लिए एनडीए को 120 सांसदों की जरूरत है जबकि एनडीए के पास 116 सांसद हैं. ऐसे में दो और सांसद राज्यसभा छोड़कर बीजेपी में जाते हैं तो बहुमत का आंकड़ा और कम होगा. इससे बीजेपी को उन बिलों को पास कराने में आसानी होगी जिन्हें वह बहुमत न होने के कारण पारित नहीं करा पा रही है.
वैसे भी बीजू जनता दल के सात, जगन रेड्डी की पार्टी के दो और टीआरएस के छह सांसदों का एक ऐसा गुट है जो मुद्दों के आधार पर सरकार के साथ रहता है. यही वजह है कि बीजेपी की कोशिश है कि बहुमत के आंकड़ों के करीब किस तरह तक पहुंचा जाए. सरकार राज्यसभा में तीन तलाक, आधार संशोधन और एनआईए संशोधन बिल इसी सत्र में पास कराना चाहती है.